একটা দেশ কত উপরে উঠবে সেটা কিন্ত জিডিপি নির্ধারন করে না, সেটা নির্ধারন করে শিক্ষা। আজকের শিশুকে আমি কী শেখালাম সেটার উপর নির্ভর করে ৫০ বছর পর আমার দেশ কোথায় থাকবে। আমাদের জিডিপি প্রতি বছর ১% হারে বাড়ছে কিন্ত নীতি আর শিক্ষা কমছে ৯৯% হারে। আমরা ক্রিকেট নিয়ে চিন্তা করি। ফুটবল-হকি নিয়ে লজ্জা পাই। কিন্ত শিক্ষা নিয়ে দেশের হাতে গোনা মানুষ ছাড়া আর কারো কোন চিন্তা নেই। তাই দু’দিন আগে যে শিক্ষা মন্ত্রনালয়কে আমার ইউনিভার্সিটি বলতে পারতো – দেখো, তোমরা প্রশ্ন ফাঁস করো তাই তোমার পাস করা স্টুডেন্টরা আমার কাছে এসে ধরা খায়, আমার সেই ইউনিভার্সিটিই এখন সামিল হলো ‘প্রশ্ন ফাঁস হয় নাই’ চরিত্রের সাথে। দেশটা আমরা খাদের কাছে অনেক আগেই নিয়ে গেছি, এখন দুই একটু ধাক্কা লাগবে খাদে ফেলে দিতে। বাংলাদেশের সেরা শিক্ষা প্রতিষ্ঠান আর চাকরি দেয়ার প্রতিষ্ঠানগুলো সেই ধাক্কাটুকু দেয়ার কাজ নিজের কাঁধেই সম্ভবত তুলে নিচ্ছেন!